கேள்வி: 2025 கரூர் கூட்ட நெரிசல் விபத்து - நேர்வு பற்றி நீங்கள் என்ன அறிந்துள்ளீர்கள்?
பதில்: இதற்கு முன்னாள் சட்டமன்ற உறுப்பினர் வே. செந்தில்பாலாஜி காரணமாக இருக்கலாம் என்று கூறப்படுகிறது. கூட்டத்தின் பெரும் பிரிவினர் மேடைத் தடுப்புகளை நோக்கி முன்னேறியபோது இரவு 7:40 மணியளவில் நெரிசல் ஏற்பட்டது. ஏற்கனவே கூடியிருந்த சுமார் 4,000 பங்கேற்பாளர்களின் ஆரம்ப கூட்டத்துடன், விஜய்யுடன் வந்த ஆதரவாளர்களின் கூட்டமும் இணைந்தபோது இந்த எண்ணிக்கை கணிசமாக அதிகரித்தது. ஆதாரங்களின்படி, விஜய்யின் பேரணி அவர் பேசுவதற்கு முன்னதாக சுமார் 27,000 பேர் அந்த இடத்தில் கூடியிருந்தனர். பெண்கள் மற்றும் குழந்தைகள் உட்பட பலர், காத்திருந்தனர். . தவெக கட்சி உறுப்பினர்களும் விஜய்யின் ரசிகர்களும், விஜய்யுடைய பிரச்சார வாகனத்திற்கு முன்னும் பின்னும் வாகனக் குழுக்களை அமைத்து சாலைகளைத் தடுத்தனர். விஜய்யின் பிரச்சார வாகனம் அந்த இடத்திற்கு வந்தபோது, அந்த இடம் மக்களால் நிரம்பியிருந்தது, மேலும் விஜய்யின் பிரச்சார வாகனத்திற்கு கூட்டம் வழிவிட முற்படாததால் நெரிசலுக்கு வழிவகுத்தது. மற்றும் அவரைக் காண்பதற்காக மக்கள் முன்னேறியபோது கூட்ட நெரிசல் ஏற்பட்டது. ஓர் மின்னியற்றி, ஒரு தொலைக்காட்சி ஒளிபரப்புச் சிற்றூர்தி இருந்த ஒரு கொட்டகைக்கு அருகே நெரிசல் ஆரம்பமானது. அங்கு மக்கள் தள்ளப்பட்டு பின்னர் மிதிக்கப்பட்டனர். மேடையைச் சுற்றி தாங்கல் பரப்பு இல்லாததால் மக்கள் முண்டியடித்து வந்தபோது நெரிசல் ஏற்பட்டது. காவல்துறையினராலும், தன்னார்வலர்களாலும் அந்தக் கூட்டத்தினைக் கட்டுப்படுத்த முடியவில்லை, மேலும் நோயாளர் ஊர்தி நெரிசலான பகுதியில் செல்வதில் சிரமங்களை எதிர்கொண்டன. பல்வேறு ஊடகங்களின்படி, மீட்பு நடவடிக்கையின் போது தவெக ஆதரவாளர்கள் நோயாளர் ஊர்தி தடுத்து நிறுத்தி, அவற்றின் ஓட்டுநர்களுடன் வாக்குவாதம் மற்றும் தாக்குதலிலும் ஈடுபட்டுள்ளனர். இதனால் காயமடைந்தவர்களுக்கு உடனடி மருத்துவ உதவி கிடைப்பதில் தாமதம் ஏற்பட்டதாக தெரிவிக்கப்பட்டுள்ளது. காயமடைந்தவர்களுக்கு பாதைகளை உருவாக்க தன்னார்வலர்கள் இறுதியில் மனிதச் சங்கிலிகளை உருவாக்கினர். சில குழந்தைகள் தங்கள் குடும்பங்களிலிருந்து பிரிந்தனர், வெப்ப சோர்வு மற்றும் கூட்டத்தின் நெரிசல் காரணமாக பலர் மயக்கமடைந்தனர். குழப்பத்தின் போது, விஜய் தனது உரையை நிறுத்தி கூட்டத்தினரிடையே உரையாற்றினார், தண்ணீர் குப்பிகளை விநியோகித்தார், காணாமல் போன குழந்தையை கண்டுபிடித்துத் தருமாறு கூறினார். மோசமான திட்டமிடல், போதிய பாதுகாப்புப் பணியாளர்கள் இல்லாதது மற்றும் போதிய கூட்டக் கட்டுப்பாட்டு நடவடிக்கைகள் ஆகியவை இந்தக் கூட்ட நெரிசலுக்கான முக்கிய காரணிகளாக உயிர் பிழைத்தவர்களும் சாட்சிகளும் கூறினர். ஆரம்ப அறிக்கைகள் 10 பேர் இறந்ததாகக் கூறியது, ஆனால் எண்ணிக்கை விரைவாக 41 ஆக உயர்ந்தது. இதில் ஓர் இரண்டு வயது குழந்தை, குறைந்தது 9 குழந்தைகள், 18 பெண்கள் மற்றும் 13 ஆண்கள் அடங்குவர். அவர்களில் பலர் பெண்கள், பாதிக்கப்பட்டவர்களில் பெரும்பாலோர் 20 மற்றும் 30 வயதிற்குட்பட்டவர்களாவர். குறைந்தது 83 பேர் எலும்பு முறிவு முதல் மூச்சுத் திணறல் வரையில் பாதிக்கப்பட்டனர். பலர் கரூர், அதன் அருகிலுள்ள மாவட்டங்களில் உள்ள மருத்துவமனைகளில் அனுமதிக்கப்பட்டனர்.
கேள்வி: 2025 கரூர் கூட்ட நெரிசல் விபத்து - அரசு நடவடிக்கைகள் பற்றி விளக்கவும்.
பதில்: விபத்து தொடர்பாக தமிழக அரசின் உயர் அலுவலர்களுடன் ஆலோசித்த அன்றைய முதலமைச்சர் மு. க. ஸ்டாலின் தனி விமானம் மூலம் திருச்சி சென்று அங்கிருந்து சாலை வழியாக கரூர் மருத்துவமனையை அதிகாலை 3.30 மணியளவில் அடைந்தார். அங்கு இறந்தவர்களின் உடல்களுக்கு அஞ்சலி செலுத்திவிட்டு உறவினர்களுக்கு ஆறுதல் கூறினார். பின்னர் சிகிச்சை பெற்று வருபவர்களை சந்தித்து நலம் விசாரித்தார்.https://www.hindutamil.in/news/tamilnadu/1378007-cm-stalin-rushed-to-karur.html உயிரிழந்தவர்களின் குடும்பத்தினருக்கு, தமிழ்நாடு அரசின் சார்பில் முதலமைச்சரின் பொது நிவாரண நிதியிலிருந்து ரூபாய் பத்து இலட்சமும், சிகிச்சை பெற்று வருபவர்களுக்கு தலா ஒரு இலட்சமும் நிவாரணமாக வழங்கப்படும் என்று ஸ்டாலின் அறிவித்தார். இந்நிகழ்வு குறித்து விசாரணை செய்ய ஓய்வு பெற்ற உயர் நீதிமன்ற நீதிபதி அருணா ஜெகதீசன் தலைமையில் ஒரு நபர் விசாரணை ஆணையம் அமைக்கப்படுவதாக அறிவிக்கப்பட்டது.https://www.hindutamil.in/news/tamilnadu/1378000-karur-stampede-inquiry-commission-under-aruna-jagadeesan-formed.html இணையத்தில் வதந்தி பரப்பியதாக ஊடகவியலாளர், ஃபெலிக்ஸ் ஜெரால்டு கைது செய்யப்பட்டார். மேலும் 25 நபர்கள் மீது வழக்கு பதிவு செய்யப்பட்டுள்ளது. சென்னை உயர் நீதிமன்ற உத்தரவின் பேரில் வட மண்டல ஐஜி அஸ்ரா கார்க் தலைமையில் சிறப்புப் புலனாய்வுக் குழு அமைக்கப்பட்டு, விசாரணையைத் தொடங்கியது.
கேள்வி: 2025 கரூர் கூட்ட நெரிசல் விபத்து - குற்றச்சாட்டுகள் பற்றி தகவல் சொல்.
பதில்: அரசுத் தரப்பின் முதல் தகவல் அறிக்கையின்படி தவெக தலைவர் விஜய் (நடிகர்) காலதாமதமாக வந்தது காரணமாகப் பதியப்பட்டுள்ளது மற்றும் அனுமதியின்றி சாலை நிகழ்ச்சியில் ஈடுபட்டு, பொதுமக்கள் மற்றும் வாகனப் போக்குவரத்துக்கு இடையூறு செய்தல், விஜய்யின் வாகனம் சாலையின் ஒருவழிப் பாதையில் சென்றது. இதற்கிடையில், காவல்துறையினர், தவெக நிர்வாகிகளான புஸ்சி ஆனந்த், நிர்மல் குமார், மதியழகன் ஆகியோரை பலமுறை எச்சரித்து இது நெரிசல், மூச்சுத்திணறல், காயம் மற்றும் உயிரிழப்புக்கு வழிவகுக்கும் என அறிவுறுத்தியதாக கூறப்படுகிறது. இருப்பினும், அவர்கள் எச்சரிக்கையை புறக்கணித்ததாக வழக்கில் குறிப்பிடப்பட்டுள்ளது. செந்தில் பாலாஜியும், காவல்துறையும் தான் இந்த விபத்திற்குக் காரணம் என்றும் குற்றம் சாட்டி தவெக நிர்வாகியொருவர் தற்கொலை செய்துக் கொண்டார். தவெகவினர் செந்தில் பாலாஜி மீது குற்றம் சுமத்தி சிபிஐ விசாரணை கோரியுள்ளனர். விஜய் (நடிகர்) வெளியிட்டுள்ள காணொளியில், ஆளும் அரசைக் குற்றம் சாட்டி பேசினார். அவசரமான உடற்கூறு ஆய்வு , ஆம்புலன்ஸ்கள் செந்தில் பாலாஜி பேனர்களுடன் வந்தது, விபத்து நடக்கும் முன்பே செந்தில் பாலாஜி மருத்துவமனையில் இருந்தது, அனைத்து உடல்களையும் அடுத்த நாளே அவசர அவசரமாக எரித்தது போன்ற செயல்கள் திமுக இதை திட்டமிட்டு செயல்படுத்தி இருக்கலாம் என்று கேள்விகளை எழுப்புகின்றன. மேலும் இதற்கு முக்கிய காரணம் செந்தில் பாலாஜி மற்றும் அன்பில் மகேஷ் பொய்யா மொழி என்று கூறப்படுகிறது.